Øyvind Vennerød

Øyvind Christian Vennerød (1919–1991) var en norsk filmregissør, produsent og skribent.   

Han både produserte, skrev og regisserte flere av sine filmer. Han produserte nesten en film i året fra 1953 til 1969, og ble i denne perioden Norges mestproduserende. De fleste filmene ble store publikumssuksesser.  

Sentralt i produksjonen står «Lambertseter-trilogien» som bestod av folkekomediene Støv på hjernen (1959), Sønner av Norge (1961) og Sønner av Norge kjøper bil (1962). Disse filmene er typiske for Vennerøds evne til å lage vellykkede underholdningsfilmer med samfunnsperspektiv. De er også eksempler på Vennerøds deltagelse i alle ledd av produksjonen. Han produserte, regisserte, klippet og markedsførte filmene selv, alt i sitt eget selskap: Contact Film  

I norsk filmhistorie er det åtte filmer som er sett av mer enn én million mennesker. Øyvind Vennerød produserte og regisserte tre av dem: Støv på hjernen, Sønner av Norge og Sønner av Norge kjøper bil. Han er alene om å ha mer enn én film på listen.  

Jørn Ording var medforfatter av manus til de fleste komediene Vennerød produserte, deriblant: Millionær for en aften (1960), Alle tiders kupp (1964), To på topp (1965). (Den siste basert på et dansk susjett). De første filmene gikk godt også i Sverige, noe som var svært uvanlig for norske filmer. I Danmark ble Støv på hjernen og Sønner av Norge innkjøpt til danske nyinnspillinger. De danske filmene Støv på hjernen (1960) og Det støver stadig (1962 – etter Sønner av Norge) ble store suksesser for tidens danske lystspillstjerner, som Dirch Passer og Helle Virkner. 

Øyvind Vennerøds filmselskap Contact Film produserte nye filmer også i 1970-årene, som Balladen om mestertyven Ole Høiland (1970), Gråt elskede mann! (1971) og Crash! (1974). I 1979 var han produksjonsleder for Erik Solbakkens film Rallarblod, og tidlig i 1980-årene for sin sønn Petter Vennerøds og Svend Wams Liv & død (1980) og Julia, Julia (1981).  

Sammen med Jørn Ording leverte Vennerød libretto og sangtekster til den norske operetten Fifty-fifty, med musikk av Egil Monn-Iversen, oppført på Centralteatret i 1957.  

Vennerød var også medlem av Produsentforeningen, leder for Statens Filmopplæring på Røa, og medlem av Filmproduksjonsutvalget. Øyvind Vennerød tilhørte en generasjon filmarbeidere som hadde et nøkternt forhold til mediets muligheter, de kunstneriske vyer og sitt eget arbeid. Han argumenterte sterkt for å gjøre filmproduksjon til et offisielt yrke i Norge, og for flere forandringer innenfor støtteordningene.

 Familie  
Vennerød var far til økonomen Christian Vennerød, filmregissøren Petter Vennerød og sosionomen Marianne Vennerød.

 Filmografi - Contact Film 
Utdypende artikkel: Contact Film
ÅrTittelRegiManusMusikkProdusentHovedrollerNotat/Kilde1953BrudebukettenBjørn BreigutuØyvind Vennerød1954Troll i ordEgil Monn-IversenØyvind Vennerød1954Kasserer JensenNils R. MüllerEgil Monn-IversenØyvind Vennerød1955Arthurs forbrytelseSverre BergliHans ChristensenEgil Monn-IversenØyvind Vennerød1956Kontakt!Nils R. MüllerEgil Monn-IversenØyvind Vennerød1959Støv på hjernenØyvind VennerødJørn OrdingMaj SønstevoldØyvind VennerødNorgeshistoriens tredje mest sette film1960Millionær for en aftenØyvind VennerødMaj Sønstevold1961Sønner av NorgeØyvind VennerødBjørn WollNorgeshistoriens åttende mest sette film1962Sønner av Norge kjøper bilØyvind VennerødKjell KarlsenØyvind VennerødNorgeshistoriens niende mest sette film1964Alle tiders kuppØyvind VennerødBjarne Amdahl1965To på toppØyvind VennerødBjarne Amdahl1969Himmel og helveteØyvind VennerødØyvind Vennerød
Victor BorgEgil Monn-IversenAnne Vennerød1970Skulle det dukke opp flere lik, er det bare å ringeKnut BohwimEgil Monn-IversenNorgeshistoriens 15. mest sette film1970Balladen om mestertyven Ole HøilandKnut AndersenHarald TusbergEgil Monn-Iversen1971Gråt elskede mannNils R. MüllerNils R. MüllerEgil Monn-IversenØyvind Vennerød1974CrashRolf ClemensRolf ClemensJacob TrierØyvind Vennerød

 Andre filmer 
Mjøsas hvite svane 100 år (1956)
Rondane – Peer Gynts rike (1958)
 Høysommer (1958) (Produksjonsleder)
 Gråt elskede mann (1971) (Produsent)
 Crash! (1974) (Produksjonsleder)
 Rallarblod (1979) (Produksjonsleder)
 Liv & Død (1980) (Produksjonsleder)
 Julia Julia (1981) (Produksjonsleder)

 Referanser 

 Kilder 
 Filmen i Norge: norske kinofilmer gjennom 100 år. Utgitt av Gyldendal i samarbeid med Det norske filminstituttet, 1995. Komplett liste over alle kinofilmer 1907-1995 med plot og utdrag av samtidige filmanvmeldelser.
 www.imdb.com/name/nm0893187/?ref_=fn_al_nm_1

 Eksterne lenker 


Kategori:Norske filmregissører